יהודית אוריין

יהודית אוריין (נולדה בשנת 1935) היא עיתונאית, מבקרת ספרות וקולנוע, יועצת לשונית ולקטורית  ישראלית, לשעבר מורה.

ביוגרפיה 
יהודית אוריין נולדה בשנת 1935 בחיפה, בתם היחידה של שרה לבית יעקובוביץ' ומאיר אוריין, סופר וחוקר ספרות תורנית וחסידות ופעיל ציבור חיפאי. גדלה בחיפה בבית דתי-חסידי. בהמשך חייה נטשה את הדת ועברה לחיים חילוניים.
למדה באוניברסיטה העברית ובאוניברסיטת תל אביב. במשך למעלה מ-20 שנה לימדה בבית ספר תיכון פילוסופיה, ספרות ולשון. במשך שנים רבות הייתה מבקרת קולנוע בשבועון "לאשה" מבית ידיעות אחרונות. כחברה במערכת "ידיעות אחרונות" כתבה ביקורות תרבות, ספרות, תיאטרון וקולנוע. כיום משמשת אוריין לקטור בהוצאת משכל, מבקרת ספרות ויועצת מדעית בענייני לשון.

בעבר הייתה אשתו השנייה של יעקב בן-הרצל, ולשניים בן. מאז סוף שנות ה-70 נשואה בשלישית, לאיתן אבניאון, מנכ"ל הסנה ומנכ"ל בנק הפועלים לשעבר, ובימים אלה בעל הוצאת הספרים איתאב, המתמחה בהוצאת מילון ספיר, לקסיקונים ותזאורוסים.

בשנת 1967 עברה מהפך פוליטי בהשקפת עולמה ונעשתה שמאלנית, היא תומכת בפינוי התנחלויות ובהפלות ומתנגדת לפמיניזם.

ספריה 
 שדות זרים: סיפורת מתורגמת 1975–1980, תל אביב: הקיבוץ המאוחד, תשמ"ב 1982. (קובץ מסות על ספרות כללית)
 6 סיפורים שרירותיים ורומן, תל אביב: זמורה-ביתן ("עמודים לספרות עברית"), תשנ"ו 1995.
 כל יום רביעי, תל אביב: משכל, 2001. (קובץ סיפורים והשקפות על אנשים ועל החיים; רשימות שפורסמו בעיתון ידיעות אחרונות)

קישורים חיצוניים
 

 
 
 פרסומיה של יהודית אוריין בספרייה הלאומית

הערות שוליים

סופרות ישראליות
סופרים ישראלים
מבקרות ספרות ישראליות
מבקרי ספרות ישראלים
מבקרות קולנוע ישראליות
מורות לספרות עברית
מורים לספרות עברית
עיתונאיות ישראליות
עיתונאים ישראלים
יוצאות בשאלה
בוגרות האוניברסיטה העברית בירושלים
בוגרי האוניברסיטה העברית בירושלים
בוגרות אוניברסיטת תל אביב
בוגרי אוניברסיטת תל אביב
ישראליות שנולדו ב-1935
ישראלים שנולדו ב-1935